เมื่ออาทิตย์ที่แล้วลื่นล้มตกบรรไดก้นกระแทก มีอาการเจ็บก้นบริเวนที่กระแทก ยเดินและใช้ชีวิตได้ปกติ แต่อาการไม่ดีขึ้นเลย ยังไม่ได้ทานยาอะไร หนูควรทานยาอะไรให้อาการดีขึ้นคะ หรือ ควรไปพบแพทย์ ปกติใช้ระยะเวลานานมั้ยคะกว่าอาการจะหายไป
สวัสดีค่ะอาการเจ็บบริเวณก้นที่มีการกระแทกจากการตกบันไดนั้น อาจทำให้มีกล้ามเนื้อหรือเนื้อเยื่อรอบๆบวมและช้ำ ซึ่งถ้าไม่ได้เป็นมาก มักจะค่อยๆดีขึ้นได้เอง อาจมีรอยฟกช้ำได้เองซึ่งจะค่อยๆจางไป หรือถ้าเป็นรุนแรง ทำให้กล้ามเนื้อฉีกขาด มีก้อนเลือดคั่ง หรือกรณีกินยาต้านการแข็งตัวของเลือดอยู่ด้วยอาจทำให้เลือดไหลอยู่ข้างในไม่หยุด หรืออาจมีภาวะกระดูกหักหรือเคลื่อนได้หากผ่านมาเป็นอาทิตย์แล้ว อาการยังไม่ทุเลา เจ็บมาก มีรอยฟกช้ำที่ใหญ่และขยายขนาด ควรไปพบแพทย์เพื่อตรวจเพิ่มเติมว่ามีภาวะแทรกซ้อนที่รุนแรงกว่าการฟกช้ำธรรมดาหรือเปล่า สามารถกินยาแก้ปวดเพื่อบรรเทาอาการก่อนได้ และระวังการกระทบกระแทกซ้ำ ประคบเย็นลดบวมได้